**SREDNJA ŠKOLA ZABOK**

**SKRAĆENI ZAPISNIK**

sa sjednice Nastavničkog vijeća održane 27.9.2019. u 12:30 sati.

Popis prisutnih nalazi se kod voditeljice smjene.

 D n e v n i r e d:

1. Usvajanje Školskog kurikuluma za školsku godinu 2019./2020.
2. Usvajanje Godišnjeg plana i programa rada za školsku godinu 2019./2020.
3. Izvješće Povjerenstva za kvalitetu za školsku godinu 2018./2019.
4. Izvješće s jesenskog roka državne mature.
5. Molbe učenika
6. Razno

AD 1.

Ravnateljica je pročitala sadržaj Školskog kurikuluma za školsku godinu 2019./2020. te je upoznala Nastavničko vijeće s istim. Nastavničko vijeće se slaže da se takav Školski kurikulum daje na usvajanje Školskom odboru. Nakon što navedeni dokument bude usvojen na sjednici Školskog odbora biti će objavljen na Internet stranici škole, a u papirnatom obliku u zbornici škole i kod dežurnih učenika.

AD 2.

Ravnateljica je pročitala sadržaj Godišnjeg plana i programa rada Srednje škole Zabok za školsku godinu 2019./2020. te je upoznala Nastavničko vijeće s istim. Nastavničko vijeće se slaže da se takav Godišnji plan i program rada daje na usvajanje Školskom odboru. Nakon što navedeni dokument bude usvojen na sjednici Školskog odbora biti će objavljen na Internet stranici škole, a u papirnatom obliku u zbornici škole i kod dežurnih učenika.

AD 3.

Profesorica S.LJ. prezentirala je izvješće o samovrednovanju za školsku godinu 2018./2019. koje je izradilo Povjerenstvo za kvalitetu. Članovi Povjerenstva za kvalitetu jesu: P.I., K.D., Š.V., S.LJ., B.J., Š.K., T.M.B. U prvom dijelu profesorica navodi pozitivne strane izvješća, zatim područja u kojima je škola ostvarila napredak i poboljšanja, te na kraju probleme s kojima se Srednja škola Zabok suočava u radu. Također navodi i prijedloge za napredak u radu škole. Ističe kako su ocjene po prioritetnim područjima uglavnom više od državnog prosjeka.

AD 4.

Školska koordinatorica za državnu maturu S.A. izvjestila je Nastavničko vijeće o rezultatima jesenskog roka državne mature. Rezultati po predmetima jesu: Biologija – pristupio i položio 1 učenik. Engleski jezik B razina – pristupilo 6 učenika, 3 su položila. Hrvatski jezik A razina – pristupila i položila 3 učenika. Hrvatski jezik B razina – pristupilo 12 učenika, položilo 9 učenika. Matematika B razina – pristupilo 23 učenika, položilo 15 učenika. Njemački jezik B razina, pristupio 1 učenik koji nije položio. Politika i gospodarstvo - pristupila 2 učenika, 1 položio. Psihologija – pristupila 2 učenika koji nisu položili.

AD 5.

Nastavničkom vijeću upućene su dvije molbe. Učenici G.K. i Š.J. iz 4. ekonomskog razreda uputili su molbu Nastavničkom vijeću da usmeno i pismeno provjeravanje predmetni nastavnici prilagode njihovim sportskim aktivnostima koje odrađuju u svojim klubovima. Nastavničko vijeće prihvatilo je obje molbe.

AD 6.

Tajnica škole upoznaje Nastavničko vijeće sa Zakonom o zaštiti prijavitelja nepravilnosti koji je na snazi od 1.7.2019. godine te s Pravilnikom o postupku unutarnjeg prijavljivanja nepravilnosti i imenovanju povjerljive osobe koji će biti upućen na usvajanje na sjednici Školskog odbora. Između ostalog navodi opće odredbe navedenog Pravilnika, postupak unutarnjeg prijavljivanja nepravilnosti te postupak imenovanja povjerljive osobe za zaprimanje prijava nepravilnosti.

Psihologinja obavještava nastavnike da su i dalje dužni izrađivati evidenciju i izvješća o radu s učenicima s prilagođenim programom. Poziva Razredno vijeće 1.K razreda na edukaciju koju organizira Centar za odgoj i obrazovanje Vinko Bek. Na kraju ističe i nužnost za aktiviranjem učenika koji će pratiti rad učenika s posebnim potrebama, a informacije o tome će biti proslijeđene na mail.

Ravnateljica podsjeća Nastavničko vijeće na posjet savjetničkog tima Škole za život u petak 4.10.2019. godine. Popis sudionika nalazi se u zbornici, dok su za dnevni red predložne dvije točke: Aktivno učenje i vrednovanje. Planirano trajanje posjeta je od 15:00-20:00 sati. Članovi Nastavničkog vijeća koji neće sudjelovati u prvom posjetu savjetničkog tima Škole za život biti će informirani od strane voditelja stručnih vijeća ali i na Nastavničkom vijeću.

Ravnateljica informira razrednike o postupku osiguranja učenika u školskoj godini 2019./2020. Osiguravateljska kuća je Adriatic, premija osiguranja iznosi 50,00 kn po učeniku. Razrednici će napraviti popis učenika koji se žele osigurati, te će njima na kućnu adresu stići uplatnice za premiju osiguranja. Također podsjeća razrednike koji to još nisu, da predaju suglasnosti za organiziranje izvanučioničke nastave u Varaždin 29.10.2019. godine. Razrednici koji su to izvršili obavješavaju razredne blagajnike da prikupe 115,00 kn za organiziranje izvanučioničke nastave. Prikupljeni novac će predati u računovodstvo škole.

Profesorica B.V. postavlja pitanje u vezi prijevoza učenika i kašnjenja zbog nove prometne regulacije. Ravnateljica upućuje sve razrednike da informacije o kašnjenju učenika provjere s roditeljima tih učenika, a u krajnjem slučaju i kod nje same.

Ravnateljica pohvaljuje nastavnike koji su izvršili sve obaveze, dok oni koji to nisu imaju obavijest u e-dnevniku o nedostacima koje moraju ukloniti.

Sjednica Nastavničkog vijeća je završila u 13:50 sati.

Zabok, 27.9.2019.

ZAPISNIČAR:
K.M.